ב-30 ביוני 2019 נרכשו המאסטרס על ששת אלבומי האולפן הראשונים של סוויפט, על ידי מנהל המוזיקה סקוטר בראון, כחלק מרכישתו של חברת ביג משין רקורדס, חברת התקליטים לשעבר של סוויפט, עד שחתמה על חוזה הקלטות עם ריפבליק רקורדס בשנת 2019. היא גינתה את העסקה. היא אף הצהירה על כוונתה להקליט מחדש את ששת אלבומי האולפן הראשונים שלה, כאמצעי להשיג בעלות על קטלוג המוזיקה שלה.
ב-5 באוגוסט 2021, טיילור סוויפט פרסמה טיזר באורך 30 שניות ברשתות החברתיות ובו אותיות מבולבלות שכאשר פוענחו, חשפו את שמות השירים ומשתפי הפעולה מתשעת השירים שטרם פורסמו ונכללו ב-"" (2021), הגרסה החוזרת לאלבומה "Red" מ-2012. אחת מתשע הרצועות הייתה "Run", שהוכרזה זמן קצר לאחר מכן כשיר ה-28 באלבום. בפלטפורמת הספוטיפיי צבר השיר כ-31 מיליון השמעות. באלבום "Red" שירן השתתף ברצועה "Everything Has Changed", שמנגינתה מזכירה את צלילי הגיטרה בה השתמש ב-"Run".
ביקורות.
אל השיר הופנו ביקורות חיוביות לרוב; האתר "The A.V. Club" כי צלילי הגיטרה בשיר מזכירים את "Everything Has Changed". אולם ציין לרעה את קולו של שירן, שלטענתו לא מתאים להוצאה המחודשת של האלבום "Red".
The Very First Night
The Very First Night (בעברית: הלילה הראשון) הוא שיר שהוקלט על ידי הזמרת-יוצרת האמריקאית טיילור סוויפט. הוא יצא לאור ב-12 בנובמבר 2021, עם פרסומו של אלבום ההוצאה החוזרת השני של הזמרת "", בהוצאת חברת התקליטים ריפבליק רקורדס.
רקע.
אלבום האולפן הרביעי של טיילור סוויפט, "Red", יצא לאור ב-22 באוקטובר 2012 על ידי ביג משין רקורדס. האלבום זכה לשבחי המבקרים בשל נכונותה של סוויפט להתרחק מסגנון הקאנטרי האופייני לה ולהתנסות בז'אנרים מוזיקליים חדשים. סוויפט זכתה בפרסים ובמועמדויות רבים עבור האלבום. בטקס פרסי גראמי ה-56, "Red" היה מועמד לאלבום הקאנטרי הטוב ביותר, המועמדות השלישית ברציפות של סוויפט בקטגוריה זו, ומועמד לאלבום השנה, המועמדות השנייה של סוויפט בקטגוריה זו לאחר שזכתה בה עם אלבומה השני, "Fearless" (2008).
ב-30 ביוני 2019 נרכשו המאסטרס על ששת אלבומי האולפן הראשונים של סוויפט, על ידי מנהל המוזיקה סקוטר בראון, כחלק מרכישתו של חברת ביג משין רקורדס, חברת התקליטים לשעבר של סוויפט, עד שחתמה על חוזה הקלטות עם ריפבליק רקורדס בשנת 2019. היא גינתה את העסקה. היא אף הצהירה על כוונתה להקליט מחדש את ששת אלבומי האולפן הראשונים שלה, כאמצעי להשיג בעלות על קטלוג המוזיקה שלה.
ב-5 באוגוסט 2021, טיילור סוויפט פרסמה טיזר באורך 30 שניות ברשתות החברתיות ובו אותיות מבולבלות שכאשר פוענחו, חשפו את שמות השירים ומשתפי הפעולה מתשעת השירים שטרם פורסמו ונכללו ב-"" (2021), הגרסה החוזרת לאלבומה "Red" מ-2012. אחת מתשע הרצועות הייתה "The Very First Night", שהוכרזה זמן קצר לאחר מכן כשיר ה-29 באלבום. בפלטפורמת הספוטיפיי צבר השיר כ-24 מיליון השמעות.
צליל דנין
צליל דנין (נולדה ב-17 ביולי 1988) היא זמרת יוצרת, מלחינה, פזמונאית ומפיקה מוזיקלית ישראלית.
ביוגרפיה.
דנין נולדה ב-17 ביולי 1988 ביקנעם עילית. היא נכדתו של יחיא פנחס דנין, רב היישוב אליקים וממקימיו. למדה במגמת תקשורת, תיאטרון ומוזיקה בבית ספר תיכון אורט ע"ש יגאל אלון בעיר. בזמן לימודיה בתיכון הקימה את להקת הרוק "החצר האחורית", איתם הופיעה במועדון הבארבי. דנין ניהלה את קהילת האמנים "יפו קריאיטיב" עם היזם והבמאי אמנון רון, שהיה שותף ליצירות המוקדמות שלה.
קריירה.
2020-2012.
בשנת 2012 השתתפה באלבום "השלישי" של מטרופולין, בו שרה את השיר "אתה גומר אותי", שהושמע בתחנות רדיו רבות, ואת השיר "לשחק עם הראש", שאותו כתבה והלחינה יחד עם עופר מאירי, היוצר והמפיק של הלהקה. דנין השתתפה בסיבוב הופעות לרגל ליציאת האלבום.
בשנת 2015 החלה לעבוד על המיני-אלבום, "Tzlil 3.1". הסינגל הראשון, "City Friends", שהופק על ידי יקיר בן טוב, הקרטל וטונה, יצא באותה שנה. הסינגל השני, "Let Go", יצא אף הוא בשנת 2015. הוא הופק מוזיקלית על ידי רועי אביטל מלהקת גארדן סיטי מובמנט . בשנת 2016 יצא הסינגל השלישי, "Oh My Love", שהיה ללהיטה הראשון, הושמע בתחנות הרדיו רבות ונכנס לפלייליסט של גלגלצ.
בשנת 2016 יצא הסינגל "ספרי תמה". השיר הופיע באלבום המחווה לשושנה דמארי "לשיר איתה" לציון עשור לפטירתה. סינגל נוסף, יום אזכרה, נכתב על ידי הרב שלום שבזי. סבה, הרב יחיא פנחס דנין, הכיר לה שירים מתוך הדיואן. את מילותיו ערכה והלחינה דנין מחדש. את השיר ביצעה בהופעה חיה בערוץ 13. באותה שנה הופיעה בפסטיבל יערות מנשה, ובפסטיבל האינדי בחיפה.
בשנת 2017 יצא הסינגל "בסיבוב", שאותו שרה עם טונה. השיר הופיע באלבומו טונהפארק. באותה שנה הוציאה את הסינגל "לא עובר לי", שהיה הראשון מתוך אלבום הבכורה "רעבה ועצבנית". באותה שנה הופיעה במצעד הגאווה בתל אביב עם רמיקס לשיר "Oh My Love". בהמשך השנה שיתפה פעולה עם הדי. ג'יי ינון יהל ומור אברהמי בסינגל בינלאומי "Naya", שהוציאו יחדיו וזכה להשמעות בתחנות ובמועדונים ברחבי העולם.
בשנת 2017 הופיעה בטקס פרסי אקו"ם וביצעה גרסת כיסוי לשירה של אסתר עופרים, "שדמתי", שכתב יצחק שנהר.
בשנת 2019 יצא הסינגל "אנא אנחנו" עם להקת הדג נחש שהופיע באלבומם "העשירי". באותה שנה יצא הסינגל "על הנייר", שיתוף פעולה עם הראפר שקל וטונה. השיר הופיע באלבומו של "שקל", ילד פרפר.
בשנת 2019 יצא הסינגל השני, "כל מה שקורה", מתוך אלבום הבכורה, שיתוף פעולה עם הראפר והמפיק עטר מיינר. את הווידאו קליפ לשיר ביים הראפר טונה. סינגל שלישי מהאלבום "שיקרת לי" יצא אף הוא באותה שנה ואותו הפיק אריאל טוכמן. השיר הושמע בתחנות רדיו רבות ונכנס לפלייליסט של גלגלצ.
2020 - הווה.
בשנת 2020 יצא הסינגל הרביעי, "העיר הזאת", מתוך אלבום הבכורה, אותו שרה יחד עם הזמר והשחקן רן דנקר.
דנין כתבה והלחינה את השיר "הקנאה" אותו ביצעה הזמרת נופר סלמאן. השיר הופיע באחד מפרקי סדרת הטלוויזיה הישראלית היורשת.
באוקטובר 2021 אירחה דנין את אמילי קרפל בפסטיבל הפסנתר בתל אביב.
אלבום הבכורה "רעבה ועצבנית" יצא בסוף שנת 2021. את האלבום הפיקו עטר מיינר, אריאל טוכמן, נמרוד בר, יונתן דסקל, עידו מימון, ניר דנן, יעל זלינגר וטל יוגב. שירי האלבום הושמעו בתחנות רדיו רבות והוא זכה לביקורות מצוינות.
חיים אישיים.
מתגוררת ויוצרת ביפו.
I Miss You (שיר של אדל)
I Miss You (בעברית: אני מתגעגעת אליך) הוא שיר שהוקלט על ידי הזמרת-יוצרת הבריטית אדל. הוא יצא לאור עם פרסום האלבום "25" כרצועה השלישית. השיר פורסם בפלטפורמת הספוטיפיי וצבר כ-104 מיליון השמעות.
ביקורות.
אל השיר הופנו ביקורות חיוביות. אתר האינטרנט "NPR" שיבח את אדל על תהליך הכתיבה של "I Miss You" ואף השווה אותו ללהיט "Back to Black" של איימי ויינהאוס. הוא ציין לטובה גם את צלילי התופים שהוסיף מפיק השיר פאוול אפוורת'. האתר "Vox" טען כי "I Miss You" הוא אחד מהשירים הבולטים באלבום, בזכות צלילי התופים בו וקולות הליווי המעומעמים.
ניתוח עורק החוליות
ניתוח עורק החוליות מתבצע כאשר ישנו קרע בציפוי הפנימי של עורק החוליה, הממוקם בצוואר ומספק דם למוח . תסמינים ראשוניים הם בדרך כלל הופעה פתאומית של כאב ראש וכאבי צוואר חד צדדיים. התופעה עשויה להיות מלווה בתסמיני שבץ כמו קושי בדיבור, פגיעה בקואורדינציה או ראייה כפולה . סיבוכים עשויים לכלול דימום תת-עכבישי .
הקרע בעורק החוליה עשוי להתרחש לאחר פציעה פיזית בצוואר, כגון שיעול, התנגשות בתנועה, חנק או מניפולציות כירופרקטיות, אך עלולים להתרחש גם באופן ספונטני. אנשים עם הפרעת רקמת חיבור, כגון תסמונת אהלר-דנלוס, נמצאים בסיכון מוגבר. לאחר הקרע, הדם חודר לדופן העורק ויוצר קריש דם, מעבה את דופן העורק ולעיתים מעכב את זרימת הדם. האבחנה היא בדרך כלל על ידי סריקת CT או MRI.
הטיפול הוא בדרך כלל בעזרת תרופות נוגדות טסיות כגון אספירין או עם נוגדי קרישה כגון הפרין או וורפרין . כ-10% מהאנשים מתים בתחילת המחלה. מבין אלו ששורדים את התקופה הראשונית הזו, כ-75% מחלימים לחלוטין או עם השפעה מינימלית על התפקוד, כאשר לשאר יש נכות חמורה יותר, וכ-2% מתים מסיבוכים.
דיסקציה (חתך) של עורק החוליות מתרחשת בכ-1 לכל 100,000 אנשים בשנה. זה פחות שכיח מאשר דיסקציה של עורק הצוואר (נתיחה של העורקים הגדולים בקדמת הצוואר). שני המצבים ביחד מהווים 10-25% ממקרי השבץ הלא מדממים בקרב אנשים צעירים ובגיל העמידה. המצב תואר במלואו לראשונה בשנות ה-70 על ידי הנוירולוג הקנדי סי מילר פישר .
סיווג.
דיסקציה של עורק החוליות הוא אחד משני סוגי דיסקציות של העורקים בצוואר. הסוג השני, דיסקציה של עורק הצוואר, כולל את עורקי הצוואר. דיסקציה של עורק החוליות מסווגת כטראומטית (הנגרמת כתוצאה מטראומה מכנית בצוואר) או ספונטנית, והיא עשויה להיות מסווגת גם לפי החלק של העורק המעורב: חוץ-גולגולתי (החלק שמחוץ לגולגולת) ופנים-גולגולתי (החלק שבתוך הגולגולת.
סימנים וסימפטומים.
כאבי ראש מופיעים ב-50-75% מכלל המקרים של דיסקציה של עורק החוליות. כאבי הראש מתפתחים בהדרגה ונוטים להיות ממוקם בחלק האחורי של הראש, בצד הפגוע או במרכזו. אופי הכאב קהה או דמוי לחץ או פועם. כמחצית מהסובלים מהדסקציה בעורק החוליה רואים בכאב הראש שונה, בעוד שהשאר סבלו מכאב ראש דומה בעבר. 8% מכל המקרים של דיסקציה של חוליות וצוואר מאובחנים על בסיס כאב בלבד.